Argentina terma jamoasi sobiq bosh murabbiyi Edgardo Bausa BAA terma jamoasi bosh murabbiyi etib tayinlandi. Bu haqda mamlakat futbol federatsiyasi rasmiy saytida ma’lum qilindi. 59 yoshli mutaxassis bilan 2 yilga shartnoma imzolandi. Bausa oldiga terma jamoani 2018 yil Rossiyada bo‘lib o‘tadigan jahon chempionatiga olib chiqish qo‘yildi. BAA o‘z guruhida 4-o‘rinda bormoqda. Ular 3-pog‘onani egallab turgan terma jamoadan 3 ochko ortda bormoqda. Bausa qo‘l ostida ilk rasmiy uchrashuv 13 iyun kuni Taylandga qarshi o‘tkaziladi.